Diari Oficial de la Generalitat Valenciana


Sumari del DOGV 7879, del 22-09-2016 (2016/6931)

Notificació de la sentència dictada en el procediment de guarda i custòdia de fills menors número 1709/2015.
------------------------------------------------------------------------------------------------------------

### Dades del document

Número de DOGV
:   7879

Data del DOGV
:   22-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6931


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia de fills menors número 1709/2015. [2016/6931]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 001709/2015, seguits a instàncies de María Isabel Muñoz García contra Jerry Akwasi Nsiah, en situació de rebel·lia, en què, en data 6 de setembre de 2016, s'ha dictat la sentència que té la part dispositiva com segueix:  
  
«Dispositiva  
Estime la demanda interposada per la procuradora dels tribunals Rocío Mira Gutiérrez, en nom i representació de María Isabel Muñoz García, contra Jerry Akwasi Nsiah, i, en conseqüència, dispose les següents mesures definitives:  
1. Atés que la pàtria potestat és compartida entre ambdós progenitors, atribuïsc la guarda i custòdia dels fills menors, A. A., nascut el 7 de setembre de 2004, i A. A., nascut el 25 de setembre de 2005, a la seua mare, María Isabel Muñoz García.  
2. Establisc com a sistema de visites, comunicació i estades dels menors amb el seu progenitor no custodi el següent: caps de setmana alterns. El progenitor els replegarà al domicili matern els divendres a les 18.00 hores, i els retornarà a aquest domicili els diumenges a les 18.00 hores.  
3. El progenitor, el senyor Nsiah, abonarà, en concepte d'aliments per als seus fills, la quantitat de 150 euros/mes per a cada un d'aquests, 300 euros/mes en total, dins dels cinc primers dies de cada mensualitat, en el compte que a aquest efecte designe la progenitora. Aquesta suma s'haurà d'actualitzar anualment segons les variacions que experimente l'índex de preus de consum publicat per l'Institut Nacional d'Estadística o organisme que el substituïsca.  
Sense perjudici de la pensió establida, els progenitors abonaran les despeses extraordinàries necessàries dels menors a mitges, i les convenients amb l'acord previ entre les parts o, si no l'hi ha, autorització judicial.  
No pertoca fer un exprés pronunciament a costes.  
Comuniqueu aquesta resolució a les parts i feu-los saber que no és ferma, i que, en contra, s'hi pot interposar un recurs d'apel·lació dins del termini de 20 dies, davant d'aquest jutjat, que substanciarà i resoldrà l'Audiència Provincial de València, de conformitat amb el que disposen els articles 455 i següents de la Llei d'Enjudiciament Civil.  
  
Així ho pronuncie, mane i firme».  
  
I perquè valga de notificació de forma deguda al demandat, Jerry Akwasi Nsiah, en situació de rebel·lia i parador ignorat, expedisc i firme aquest edicte.  
  
València, 6 de setembre de 2016.- La lletrada de l'Administració de Justícia: Alicia Ordeig Rabadán.